
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 76  
                                                                din 30 mai 2024
privind aprobarea situațiilor deosebite pentru care se pot acorda ajutoare de urgență din bugetul Municipiului Sighișoara, precum și a metodologiei de acordare a 

ajutoarelor de urgență 


Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 10.979/21.03.2024 şi la Consiliul Local Sighișoara cu nr. 11.775/28.03.2024, de referatul de aprobare, înregistrat cu nr. 10.982/21.03.2024, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 85 din Legea nr. 196/2016 privind venitul minim de incluziune, cu modificările și completările ulterioare;

Ținând cont de dispozițiile art. 59 și art. 60 din Normele metodologice de aplicare a prevederilor Legii nr. 196/2016 privind venitul minim de incluziune, cu modificările şi completările ulterioare, aprobate prin Hotărârea Guvernului României nr. 1154/2022, cu modificările şi completările ulterioare;


Luând în considerare prevederile art. 11 din Legea nr. 292/2011, Legea asistenţei sociale, cu modificările și completările ulterioare;

Având în vedere prevederile Legii nr. 52/2003 privind transparenţa decizională în administraţia publică, republicată, cu modificările și completările ulterioare;
Având în vedere Raportul de specialitate al Direcției de Asistență Socială Sighișoara, înregistrat cu nr. 576/21.02.2024 și la Municipiul Sighișoara cu nr. 10.978/21.03.2024, prin care se propune aprobarea situațiilor deosebite pentru care se pot acorda ajutoare de urgență din bugetul Municipiului Sighișoara, precum și a metodologiei de acordare a ajutoarelor de urgență;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. d), alin. (7) lit. b) și alin. (14), art. 139 alin. (1) și ale art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

         H O T Ă R Ă Ş T E:

Art. 1. Se aprobă situațiile deosebite pentru care se pot acorda ajutoarele de urgență din bugetul Municipiului Sighișoara, familiilor și persoanelor singure cu domiciliul sau reședința pe raza municipiului Sighișoara, precum și cuantumul maxim al ajutoarelor de urgență, conform anexei nr. 1, care face parte integrantă din prezenta hotărâre.

Art. 2. Se aprobă Metodologia de acordare a ajutoarelor de urgență din bugetul Municipiului Sighișoara, conform anexei nr. 2, care face parte integrantă din prezenta hotărâre.

Art. 3. Se aprobă modelul de Cerere - declarație pe propria răspundere pentru solicitarea ajutorului de urgență, conform anexei nr. 3, care face parte integrantă din prezenta hotărâre. 

Art. 4. Ajutoarele de urgență se acordă familiilor și persoanelor singure din ale căror venituri nu pot fi asigurate costurile generate de situația de urgență întrucât ar conduce la imposibilitatea asigurării unui nivel de trai minimal și la risc de excluziune socială.

Art. 5. Ajutoarele de urgență se acordă în limita fondurilor alocate în bugetul Municipiului Sighișoara, cu această destinație. 

Art. 6. Cu data adoptării prezentei hotărâri se abrogă Hotărârea Consiliului Local Sighișoara nr. 157/26.10.2006, completată prin Hotărârea Consiliului Local Sighișoara nr. 50/27.03.2008, prin care au fost aprobate criteriile și metodologia de acordare a ajutoarelor de urgență în baza Legii nr. 416/2001.

Art. 7. Cu ducerea la îndeplinire a prevederilor prezentei hotărâri, se încredințează Primarul Municipiului Sighișoara și Direcţia de Asistenţă Socială Sighișoara. 

Art. 8. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 

PREŞEDINTE DE ŞEDINŢĂ,
  

    Burghelea Bogdan - Ioan                                  
                                                                                                           Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Biroul Buget, Contabilitate, Salarizare – Direcția Economică;
  2 ex. Direcţia de Asistenţă Socială Sighișoara.
  9 ex.  
  B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 76/30.05.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


